ג'ואל בולומבוי

**ג'ואל בולומבוי** (באוקראינית: **Джоель Боломбой**, באנגלית: **Joel Bolomboy**, ברוסית: **Джоэл Боломбой**) הוא כדורסלן אוקראיני-אמריקאי-רוסי המשחק בעמדת הפאוור פורוורד בכוכב האדום בלגרד מהליגה האדריאטית והיורוליג.

## ראשית חיים וקריירת מכללות
בולומבוי נולד בדונצק, אוקראינה לאב קונגולזי ואם רוסייה ממוצא טטרי. המשפחה עברה לפורט וורת', טקסס כאשר בולומבוי היה בן פחות משלוש. בזמן לימודיו בקולג', הוא אמר ל-Standard-Examiner שהוא "לא זוכר כלום" על אוקראינה והרגיש כאילו "מעולם לא היה שם".

הוא למד בתיכון קלר סנטרל בפורט וורת', ובחר במכללת ובר סטייט למרות התעניינות ממוסדות גדולים יותר כמו אוניברסיטת קלמסון, אוניברסיטת אובורן ואוניברסיטת המדינה של פלורידה. במהלך קריירת כדורסל המכללות שלו הפך בולומבוי לריבאונדר המוביל בהיסטוריה של ובר סטייט ואזור הביג סקיי.

אף על פי שתמיד היה ריבאונדר חזק, בולומבוי הגדיל את ממוצע הנקודות שלו בעונת 2015/16 והעמיד ממוצעים של 17.9 נקודות ו-12.8 ריבאונדים למשחק. לאחר העונה הוא נבחר לחמישייה הראשונה של הביג סקיי, לשחקן השנה ולשחקן ההגנה.

## קריירה מקצועית
### יוטה ג'אז (2016–2017)
ב-23 ביוני 2016 נבחר בולומבוי בבחירה ה-52 בדראפט ה-NBA 2016 על ידי יוטה ג'אז. ב-19 באוגוסט 2016 הוא חתם בג'אז. הוא ערך את הופעת הבכורה שלו ב-NBA ב-30 באוקטובר 2016, כשרשם שלוש נקודות, ריבאונד, אסיסט, חטיפה וחסימה בארבע דקות מהספסל בהפסד 75–88 ללוס אנג'לס קליפרס. במהלך עונת הרוקי שלו נשלח בולומבוי כמה פעמים לסולט לייק סיטי סטארס, קבוצת ליגת הפיתוח של יוטה. ב-26 משחקים עם הסטארס הוא העמיד ממוצעים של 16.5 נקודות ו-13.3 ריבאונדים למשחק. ב-16 באוקטובר 2017 הוא נחתך מהג'אז.

### מילווקי באקס (2017–2018)
ב-20 באוקטובר 2017 חתם בולומבוי על חוזה דו-כיווני במילווקי באקס דרך קבוצת ליגת הפיתוח שלהם, ויסקונסין הרד. לכל אורך החוזה שלו הוא חילק את זמנו בין קבוצת ה-NBA לבין קבוצת הפיתוח. עם זאת, בולומבוי נחתך מהקבוצה ב-7 בינואר 2018 לאחר שהחתימה את אקסבייר מנפורד.

### ויסקונסין הרד (2018)
ב-10 בינואר 2018 חתם בולומבוי מחדש ב.

### צסק"א מוסקבה (2018–2022)
ב-8 באוגוסט 2018 חתם בולומבוי לשלוש שנים בצסק"א מוסקבה מהליגה המאוחדת של VTB והיורוליג. בסיום עונת  זכתה צסק"א באליפות אירופה לאחר ניצחון בגמר היורוליג על אנאדולו אפס 91–83. במשחק הגמר בולומבוי לא קלע נקודות וקטף שני ריבאונדים. ב-2 במרץ 2020 הוא האריך את חוזהו במועדון בשנתיים.

ב-28 בפברואר 2022, עזב בולומבוי את צסק"א מסיבות אישיות הקשורות ל.

### אולימפיאקוס (2022–2023)
ב-6 ביולי 2022 חתם בולומבוי באולימפיאקוס מליגת העל היוונית בכדורסל והיורוליג. הוא זכה איתה בטרבל מקומי (אליפות, גביע וסופר קאפ) והגיע איתה לגמר היורוליג , בו הפסידה לריאל מדריד 78–79.

### הכוכב האדום בלגרד (2023–הווה)
ב-14 ביולי 2023 עזב בולומבוי את אולימפיאקוס וחתם בכוכב האדום בלגרד מהליגה האדריאטית והיורוליג.

## קריירה בינלאומית
בולומבוי הוזמן להתרשמות בנבחרת אוקראינה בכדורסל לקראת גביע העולם 2014. הוא נפצע בזמן שהתאמן לקראת הטורניר ולא הופיע באף משחק. הוא נבחר לסגל המקדים של נבחרת אוקראינה לקראת אליפות אירופה בכדורסל 2017, אך לא הופיע בסגל הסופי.

בנובמבר 2018 הפך בולומבוי לאזרח רוסי, ושיחק במדי נבחרת רוסיה במהלך מוקדמות גביע העולם בכדורסל 2019 ומוקדמות יורובאסקט 2022. הוא החמיץ את מונדובאסקט 2019 בשל פציעה.

## קישורים חיצוניים

* ביוגרפיה בוובר סטייט ויילדקטס
* ג'ואל בולומבוי: חיי בתור פרוספקט דראפט

## הערות שוליים

קטגוריה:מהגרים מאוקראינה לארצות הברית
קטגוריה:כדורסלנים אוקראינים
קטגוריה:כדורסלנים אמריקאים
קטגוריה:כדורסלנים רוסים
קטגוריה:כדורסלני ויסקונסין הרד
קטגוריה:כדורסלני יוטה ג'אז
קטגוריה:בחירות דראפט של יוטה ג'אז
קטגוריה:כדורסלני סולט לייק סיטי סטארס
קטגוריה:כדורסלני צסק"א מוסקבה
קטגוריה:כדורסלני מילווקי באקס
קטגוריה:טקסס: כדורסלנים
קטגוריה:כדורסלני אולימפיאקוס
קטגוריה:כדורסלני הכוכב האדום בלגרד
קטגוריה:בוגרי אוניברסיטת המדינה של וובר
קטגוריה:כדורסלני אוניברסיטאות ומכללות בארצות הברית
קטגוריה:אוקראינים שנולדו ב-1994
קטגוריה:אמריקאים שנולדו ב-1994
קטגוריה:רוסים שנולדו ב-1994